Saak teen Lauren Dickason uitgestel | Maroela Media
Die Dickason-gesin voor die tragedie. (Foto: Facebook)
Die saak teen Lauren Dickason (40), 'n Suid-Afrikaanse ma wat in Nieu-Seeland teregstaan vir die moord op haar drie jong dogtertjies, is in die hooggeregshof uitgestel.
New Zealand Herald berig die saak is tot 18 Oktober uitgestel terwyl Dickason steeds sielkundige assessering ondergaan. Sy het nog nie op die aanklagte teen haar gepleit nie en die hof het vroeër beveel dat besonderhede oor die omstandighede rakende die beweerde moorde nie bekend gemaak word nie.
Dickason se hofverskyning spruit uit die gebeure op 16 September toe haar man, dr. Graham Dickason, ná 'n werksgeleentheid op die liggame van sy drie dogters, Liané (6) en haar tweelingsussies Maya en Karla (2), afgekom het.
Lauren Dickason, ook 'n dokter, is na 'n hospitaal geneem en het twee dae later in die hof verskyn in verband met die kinders se dood.
Sy word intussen by 'n psigiatriese eenheid van die Hillmorton-hospitaal in Christchurch aangehou, berig New Zealand Herald. Regter Rachel Dunningham het haar Dinsdag van die verrigtinge verskoon nadat die hof gehoor het dat meer tyd nodig is vir 'n gesondheidsassessering.
'n Forensiese psigiater sal na verwagting later vandeesweek ook 'n assessering van Dickason doen.
Die Dickason-egpaar het sowat 'n week voor die moorde vanuit Suid-Afrika saam met hulle kinders in Timaru aangekom en was aanvanklik in kwarantyn in Nieu-Seeland.
DA kap regering oor chemiese storting in KZN
Ek is so jammer vir almal betrokke…
Ek wonder steeds hoe het sy hulle vermoor ?? Daar's soveel verskillende berigte daaroor.
Riller. Sterkte aan almal .
Haar man het haar reeds vergewe, seker ook maar 'n skuldige gewete as haar man en dokter. Hy kan ook strafregtelik aangekla word as hy betrokke is om sy vrou se gesondheidstoestand te verdoesel om te kan immigreer.
As sy ook n dokter is/was, hoe het sy haar pasiente behandel?
Sy gaan seker se sy was deppressief omdat sy in kwarentyn was saam 3 kleintjies en het so haar kop verloor?
Hoe kan jy 3 kinders / mense vermoor sonder om klaar te besef wat jy aangevang het toe jy die eerste ene dood het?
Vandag se ma's kan ook nie meer die punch vat nie. Mos makliker om n au-pair te kry wat die kinders vir jou groot maak.